Apple Watch Series 7: Stor skærm, lille opdatering …

Man ved, at der ikke er meget nyt at fortælle, når ‘nyheden’ i det nye Apple Watch Series 7 er, at det automatisk kan opdage, hvis du træner på cykel – og tager hensyn til kalorieudregningen på elcykler. Ingen nye sensorer eller andre spændende tiltag.

Der var dog et nyt-ish design, men ikke så omfattende som rygterne havde påstået. Apple Watch Series 7 ligner sig selv, men skærmen er dog blevet større, ligesom kanterne er blevet med afrundet.

Batterilevetiden er den samme, men Apple forsøger at angribe fra en ny vinkel idet uret nu kan hurtiglades.Ifølge Apple går det 33 procent hurtigere at lade uret op i forhold til Series 6. Har du brug for en hurtig opladning inden sovetid, kan uret lade fra 0-80 procent på 45 minutter.

Den større skærm – Apple har endnu ikke fortalt præcis hvor stor den er – åbner op for flere muligheder. Eksempelvis kan man fremover fremkalde et tastatur, så man ikke behøver diktere beskeder.

Apple fortæller heller ikke hvornår det nye Apple Watch er på gaden, men bare at det kommer ‘senere på efteråret’. Prisen er den samme som på sidste års model.

Herunder Apples oversigt over funktioner:

Apple Watch Series 7: Stor skærm, lille opdatering …